Source: https://tax-fin-lex.si/Zbirke/SodnaPraksaList?nodeId=9fced8f3-82e4-412d-8496-768d3cac5c7d
Timestamp: 2019-08-18 05:28:31+00:00

Document:
VDS sodba Pdp 450/97
VDS00421
ZPP (1977) člen 154, 154/1, 166, 166/1, 313, 313/1, 365, 365/2, 368, 154, 154/1, 166, 166/1, 313, 313/1, 365, 365/2, 368. ZOR člen 336, 337, 336, 337.
ugovor pobota terjatev
Ugovor že opravljenega izvenpravdnega pobotanja na podlagi materialno pravnih določb 336. in 337. člena ZOR že po svoji naravi izključuje možnost procesnega ugovora pobota, saj se v pravdi lahko uveljavlja v pobot samo še vedno obstoječa terjatev oz. še vedno nepobotana terjatev.
VDS sklep Psp 73/98
VDS00462
ZPIZ člen 153, 154, 154/2, 155, 156, 157, 153, 154, 154/2, 155, 156, 157. ZDSS člen 14, 14/1, 289, 289/2, 14, 14/1, 289, 289/2.
telesna okvara - revizija
Zakon o delovnih in socialnih sodiščih (Ur.l. RS, št. 19/94) v 37. členu med drugim izrecno določa, da revizija ni dovoljena v sporih zaradi invalidnine za telesno okvaro. Ker je po določbah Zakona o pokojninskem in invalidskem zavarovanju (Ur.l. RS, št. 12/92-54/98), o invalidnini (od 153. - 157. člena zakona), invalidnina odvisna od stopnje in vzroka nastanka telesne okvare (2. odst. 154. člena), je za presojo dovoljenosti revizije irelevantno vprašanje, ki ga smiselno navaja in poudarja pritožba; torej, ali je vzrok s strani toženca že priznane 30 % telesne okvare poškodba pri delu, ali poškodba izven dela.
VDSS sklep Pdp 770/99
VDS00384
ZPP (1977) člen 353, 353/1, 353/1-2, 353/1-3, 365, 365/2. ZDR člen 36a, 36a/3, 36a/1, 36a/1-2. SKPG-93 člen 13.
prenehanje delovnega razmerja - presežni delavci - razporejanje delavcev - ocenjevanje delavcev
Prvostopno sodišče mora ugotoviti, kakšne možnosti so bile glede tožnika - varnostnik I.- uporabljene v postopku razreševanja presežnih delavcev v skladu z 2. alinejo 1. odstavka 36a. člena ZDR, upoštevajoč njegovo strokovno izobrazbo ter razčistiti, kako so se pri toženi stranki ocenjevali vsi takšni delavci, ki jih je bilo mogoče medsebojno razporejati (13.čl SKPG-93).
VDS sodba Psp 62/98
VDS00465
ZPIZ člen 27, 36, 27, 36.
pravica do invalidske pokojnine
V postopku priznanja pravic iz invalidskega zavarovanja je zdravstveno stanje upoštevno le, če je tako, da so zanj kontraindicirani pogoji svojega dela po 36. čl. ZPIZ, ki je v konkretnem primeru pri tožniku - tehnik v proizvodnji, kar je prvostopenjsko sodišče pravilno ugotovilo, ne pa pogoji dela, ki je bilo tožniku kot brezposelni osebi ponujeno s strani zavoda za zaposlovanje oz. na katerem bi se tožnik, v kolikor bi bil zdrav, eventualno lahko zaposlil.
VSL sodba II Cp 596/99
VSL43806
ZPP člen 116, 116/1, 332, 332/4, 354, 354/1, 116, 116/1, 332, 332/4, 354, 354/1. ZIP člen 57, 57/1, 57, 57/1.
ugovor tretjega - napotitev na pravdo - nedopustnost izvršbe - sklepčnost tožbe - preložitev naroka
V izvršbi je bila tožeča stranka kot tretji v skladu z določilom 1. odst. 57. čl. ZIP napotena, da začne zoper upnika pravdo za ugotovitev, da je izvršba na določene predmet, konkretno na zarubljenih predmetih po rubežnem in cenilnem zapisniku z dne 12.11.1996, nedopustna. V nasprotju z napotitvenim sklepom in omenjeno zakonsko določbo je tožeča stranka vložila tožbo za ugotovitev nedopustnosti same izvršbe, takšna tožba pa je nesklepčna. Po 1. odst. 116. čl. ZPP sodišče narok preloži, če spozna, da je to potrebno za izvedbo dokazov ali če so za to drugi opravičeni razlogi. Vložitev vloge ne pomeni nujno opravičenega razloga za preložitev naroka. Tudi za popravo (pravilno spremembo nesklepčne) tožbe sodišče ni bilo dolžno tožeči stranki odobriti posebnega roka - na eni strani zato, ker je bila že v sklepu o napotitvi na pravdo natančno poučena in seznanjena s tem, kakšno tožbo mora vložiti na drugi pa zato, ker je treba v primeru, če iz dejstev, ki so navedena v tožbi, ne izhaja utemeljenost tožbenega zahtevka, tožbo praviloma spremeniti na naroku (prim. 4. odst. 332. čl. ZPP).
VDS sodba Pdp 1470/98
VDS00401
ZDR člen 124, 125, 125-1, 124, 125, 125-1. Kolektivna pogodba med delavci in zasebnimi delodajalci člen 64, 64.
prenehanje delovnega razmerja - zasebni delodajalec - ustno obvestilo - odpovedni rok
Tudi ob odpovedi delovnega razmerja zaradi prenehanja dejavnosti zasebnega delodajalca v smislu 1. alinee 125. člena ZDR, gre delavcu najmanj 30 dnevni odpovedni rok (124. čl. ZDR). Čeprav je tožnica pristala na ustno obvestilo o prenehanju delovnega razmerja, ji z odjavo dejavnosti pravice do delodajalca iz časa njenega delovnega razmerja niso ugasnile.
VDS sklep Pdp 1703/98
VDS00412
ZST člen 13, 13/3, 13, 13/3.
Ker tožnik predlogu za oprostitev plačila sodnih taks ni predložil potrdil iz 3. odst. 13. člena ZST, ni izpolnil pogojev za oprostitev plačila sodnih taks.
VDS sodba Pdp 22/99
VDS00362
ZDR člen 36, 36e, 36e/1, 125, 125/1, 36, 36e, 36e/1, 125, 125/1.
prenehanje delovnega razmerja pri zasebnem delodajalcu - trajni tehnološki presežek - odpovedni rok
Skladno z določbami Zakona o spremembah in dopolnitvah zakona o delovnih razmerjih (ur.l. RS št. 5/91), ki so pričele veljati 16.2.1991 je prenehala veljati določba prve alinee 1. odstavka 125. člena Zakona o delovnih razmerjih (Ur.l. RS št. 14/90), po kateri je zasebni delodajalec lahko pisno odpovedal delavcu delovno razmerje, če se za 6 mesecev ali več zmanjša obseg dela oz. poslovanja, zaradi katerih je bilo sklenjeno delovno razmerje. Zaradi te spremembe zakona pa določbe pogodbe o zaposlitvi sklenjene med tožnikom in toženo stranko, ki se nanašajo odpoved delovnega razmerja zaradi trajnega prenehanja potreb po delu, ki ga je opravljal tožnik, niso več veljale. Zato je tožniku prenehalo delovno razmerje po izteku 6 mesečnega odpovednega roka po 36.e členu ZDR.
VDS sodba Pdp 987/98
VDS00405
ZPP (1977) člen 374, 374. ZDR člen 11, 132, 132-3, 11, 132, 132-3.
obstoj delovnega razmerja - dejansko delovno razmerje - podpis pogodbe o zaposlitvi - prekršek
Ob dejstvu, da tožnica in toženka nista sklenili pismene pogodbe o zaposlitvi, je delovno razmerje med njima obstajalo le, če je temeljilo na ustni pogodbi ter je bilo tudi realizirano. Dejstvo, da je bila tožena stranka zaradi neizstavitve pismene pogodbe o zaposlitvi v prekršku, ne vpliva na obstoj delovnega razmerja.
VDS sklep Pdp 639/99
VDS00361
ZPP (1977) člen 109, 109/4, 212, 212-4, 215, 215/1, 109, 109/4, 212, 212-4, 215, 215/1.
plačilo inovacijske nagrade - stečajna masa tožene stranke - prenehanje pravne osebe - prekinitev postopka - umik tožbe
Po zaključenem stečajnem postopku je bila tožena stranka izbrisana iz registra in stečajni upravitelj razrešen. Preostanek stečajne mase pa je bil pogodbeno prenešen na drugo pravno osebo, ki se je obvezala, da bo izplačala s pravnomočno sodno odločbo ugotovljene prerekane terjatve. Druga pravna oseba ni pravni naslednik tožene stranke, zato sodišču prve stopnji ni potrebno prekiniti postopek po 4. točki 212. člena ZPP. Tožeča stranka po sklepu sodišča v 15 dnevnem roku ni sporočila naziva tožene stranke, zato je sodišče na podlagi 4. odstavka 109. člena ZPP sklenilo, da se zaradi umika tožbe postopek konča.
VDS sodba Pdp 369/97
VDS00616
ZPP (1977) člen 353, 354, 354/2, 365, 368, 353, 354, 354/2, 365, 368. ZOR člen 60, 60. ZDSS člen 14, 14.
odpoved delovnega razmerja - napaka volje - grožnja in sila
Opozorilo, da bo uveden disciplinski postopek in podana kazenska ovadba, ne pomeni grožnje oz. sile po 60. členu ZOR, zato je odpoved delovnega razmerja veljavna, ker niso podane napake volje.
VDS sklep Pdp 862/98
VDS00398
ZPP (1977) člen 370, 370. ZOR člen 61, 111, 61, 111. ZDR člen 100, 100/1, 100/1-2, 100, 100/1, 100/1-2.
prenehanje delovnega razmerja - sporazum o prenehanju delovnega razmerja - izpodbijanje - napaka volje
Sporazum o prenehanju delovnega razmerja iz 2. tč. 1. odst. 100. čl. ZDR se lahko izpodbija zaradi napak volje v smislu 111. čl. ZOR (pravica zahtevati razveljavitev izpodbijane pogodbe preneha s pretekom enega leta od dneva, ko se je zvedelo za razlog izpodbojnosti, oziroma enega leta od prenehanja sile, v vsakem primeru pa s pretekom treh let od dneva, ko je bila pogodba sklenjena).
VDS sodba Psp 32/98
VDS00778
ZPIZ člen 124, 124.
pravica do nadomestila plače za čas čakanja na razporeditev oz. zaposlitev na drugem ustreznem delu
Tudi če tožnik ni ugovarjal zoper sklep o prenehanju delovnega razmerja zaradi trajnega presežka, to še ne pomeni, da mu je delovno razmerje prenehalo po njegovi volji, zaradi česar ne bi bil upravičen do pravice do nadomestila plače za čas čakanja na razporeditev oz. zaposlitev na drugem ustreznem delu. Le če bi bilo v 124. čl. ali v kaki drugi določbi ZPIZ določeno, da mu zaradi opustitve tega dejanja ne gre pravica do nadomestila plače za čas čakanja na razporeditev oz. zaposlitev na drugem ustreznem delu, bi se mu zgolj na podlagi tega lahko odrekala pravica do nadomestila.
VDS sklep Pdp 744/99
VDS00453
ZOR člen 17, 17. ZDSS člen 19, 19. ZTPDR člen 80, 80/2, 83, 83/2, 80, 80/2, 83, 83/2. ZIZ člen 272, 272/2, 272, 272/2.
začasna odredba - nedenarna terjatev
Delavka bi morala najprej ugovarjati zoper sklep delodajalca o razporeditvi delovnega časa znotraj organizacije, saj bi šele tako pridobila pravico do sodnega varstva. Ker tega ni storila, temveč se je obrnila naravnost na sodišče, terjatev pa ni denarna, je prvostopenjsko sodišče utemeljeno zavrnilo njen predlog za izdajo začasne odredbe, s katero naj bi sodišče prepovedalo toženi stranki izvajati sklep o razporeditvi delovnega časa, saj je pravilno štelo, da njena terjatev ni verjetno izkazana, ker tožnica ni zahtevala varstva pravic najprej pri delodajalcu.
VDS sodba Psp 47/98
VDS00760
ZPP (1977) člen 353, 368, 353, 368. ZOR člen 210, 210/4, 211, 210, 210/4, 211. ZPIZ člen 78, 78/1, 288, 78, 78/1, 288.
neupravičena obogatitev - družinska pokojnina
Zavod za pokojninsko in invalidsko zavarovanje lahko od toženke, ki je do 26. leta starosti prejemala družinsko pokojnino, zahteva vrnitev zneskov, ki so ji bili izplačani po dopolnjenem 26. letu. Do teh zneskov toženka ni imela pravice po 78. čl. ZPIZ, po 288. čl. ZPIZ pa mora zavarovanec, ko mu je bil na račun zavoda izplačan denarni znesek, do katerega ni imel pravice, le-tega vrniti v skladu z določbami Zakona o obligacijskih razmerjih, v tem primeru po 210. čl. ZOR (neupravičena obogatitev). Ker je bila tožena stranka obveščena o preplačilu šele s prejemom tožbe in vabila na glavno obravnavo, tečejo zakonite zamudne obresti šele od dneva vložitve tožbe dalje.
VDS sodba Pdp 1724/97
VDS00360
ZDR člen 36d, 36d/1, 36d, 36d/1. ZPPSL člen 8, 8/2, 51, 51/1, 51/3, 51/4, 8, 8/2, 51, 51/1, 51/3, 51/4. ZDSS člen 22, 22/1, 22/2, 22, 22/1, 22/2.
prenehanje delovnega razmerja - postopek prisilne poravnave
Na podlagi 51. člena ZPPSL preneha delavcu delovno razmerje na podlagi dokončnega sklepa delodajalca in v odpovednem roku največ 30 dni. S tem predpisom niso predvidene zaščitene kategorije delavcev,ki jim po določbah 36.d in drugih členov ZDR ne more prenehati delovno razmerje. Zaradi tega je tožnici kot invalidki III.kategorije prenehalo delovno razmerje, kot ostalim presežnim delavcem določenim v zvezi programom prestrukturiranja podjetja potrjenim s pravnomočnim sklepom o prisilni poravnavi.
VDS sodba Pdp 1657/98
VDS00410
ZPP (1977) člen 368, 368. UZITUL člen 4, 4/1, 4, 4/1. ZTPDR člen 15, 15. Splošna kolektivna pogodba za gospodarske dejavnosti člen 15, 15.
Realizacija sporazuma o prevzemu vseh delavcev v drugo organizacijo po 15.členu ZTPDR zahteva, da so ob prevzemu vsi delavci, ki so bili zaposleni pri prejšnjem delodajalcu, v delovnem razmerju pri novem delodajalcu, vključno s tistimi, ki so na porodniškem dopustu, bolniški ali drugače odsotni.
VDS sodba Pdp 1080/98
VDS00381
ZPP (1977) člen 154, 154/1, 166, 166/1, 354, 354/2, 154, 154/1, 166, 166/1, 354, 354/2. UZITUL člen 4, 4/1, 4, 4/1. SKPG člen 28, 51, 28, 51.
prenehanje delovnega razmerja - pogodbena kazen
Pogodbeno kazen zaradi nezakonitega prenehanja delovnega razmerja je dolžan delodajalec plačati le v primeru, če je bilo s pravnomočno sodbo odločeno o nezakonitem prenehanju delovnega razmerja.
VDS sklep Pdp 38/99
VDS00433
sodno varstvo - procesna predpostavka - varstvo pravic
Obstoj procesnih predpostavk za vložitev tožbe mora izkazati tožnik, zato mora predložiti dokaze, da je uveljavljal varstvo pravic pri delodajalcu, preden je zahteval sodno varstvo. Zgolj pavšalne navedbe tožnika o tem, da se je predhodno obrnil s svojo pritožbo na pristojni organ tožene stranke - delodajalca, ne zadostujejo.
VDS sklep Pdp 698/99
VDS00413
ZST člen 12, 12/3, 12, 12/3. ZPP (1977) člen 109, 109/4, 109, 109/4.
sodna taksa - pravni interes
V individualnem delovnem sporu zaradi sklenitve, obstoja in prenehanja delovnega razmerja delavec ni taksni zavezanec po določbi 3. odst. 12. člena ZST, zato ne izkazuje pravnega interesa za vložitev predloga za oprostitev plačila sodne takse in je prvostopenjsko sodišče njegov predlog za oprostitev utemeljeno zavrglo.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče